Astorga

Astorga () – miestas šiaurės vakarų Ispanijoje, Kastilijoje ir Leone, 48 km į pietvakarius nuo Leono, Leono kalnų rytiniame pakraštyje, Tuerto upės šiauriniame krante. Maisto (šokolado, konditerijos), odos, medžio apdirbimo pramonė. Vystomas turizmas. Miestas garsėja kaip svarbi stotis piligriminiame kelyje į Kompostelos Santjagą. Veikia muziejai.

Paveldas 
Astorgai būdingas viduramžiškas išplanavimas, išlikusios romėnų gynybinės sienos liekanos, gotikinė katedra (1471 m.) su plateresko stiliaus fasadu ir XVIII a.bokštu, XVII a. pr. vėlyvojo renesanso rotušė, 1893 m. vyskupų rūmai, suprojektuoti žymiojo katalonų architekto A. Gaudi.

Istorija 

Astorga įkurta keltiberų genties – astūrų. Romėnų laikais vadinta Asturika Augusta. III a. tapo vyskupijos centru. V a. 2 pusėje miestą suniokojo gotai, o ~750 m. – maurai. ~860 m. Astorga atkurta iš naujo, o 1033 m. iš maurų galutinai atkariauta Navaros. Per Napoleono karus buvo užimta prancūzų kariuomenės. (1810–1812 m.).

Galerija

Šaltiniai 

Kastilijos ir Leono miestai